Kontra-GaPi

Ang Kontemporaryong Gamelan Pilipino o Kontra-GaPi ay isang grupo na nagmumula sa Unibersidad ng Pilipinas na nagtatanghal ng pang-kulturang musika at sayaw gamit ang mga katutubong instrumento at tradisyong pang-musika ng Pilipinas at ng iba pang mga bansa sa Timog-silangang Asya.

Kasaysayan
Noong 1989 ay itinatag ang Kontra-GaPi ni Pedro “Edru” Abraham Jr. na isang propesor sa Unibersidad ng Pilipinas. 

Hinirang ang Kontra-GaPi bilang residenteng grupo na pang-etnikong musika at sayaw ng Kolehiyo ng Sining at Literatura ng Unibersidad ng Pilipinas ng Dekano ng kolehiyo noong 1993. 
Ang salitang "gamelan" ay nanggaling sa salitang "gamel" na Javanese na nangangahulugan na ipukpok o to hammer. Gumagamit ang Kontra-GaPi ng mga instrumentong ideophone na tulad ng kulintang, gangsa, tongatong at kalutang; mga chordophones na tulad ng hegalong, kulibet, gitgit at kuritang; mga aerophone na tulad ng diwdiw-as, esmi, tonggali at suling; at mga membranophones na tulad ng debakan, solibaw at mga drums ng mga taga-Cordillera na may iba't ibang hugis at laki. 

Ang salitang "gapi" ay nangangahulugan ng ikadena. Naninindigan ang Kontra-GaPi laban sa mga bagay na pumipigil sa kalayaan, sariling katangian at pagiging mapag-imbento. Naniniwala din ang Kontra-GaPi na ang masinig na tradisyon ng Pilipinas at ng mga bansa sa Timog-silangang Asya ay karapat-dapat sa pinakamataas na pagpapahalaga at pagiging tanyag sa buong mundo na katulad ng iba pang tradisyon.

Mga pagtatanghal
Naganap noong 1997 ang unang internasyunal na konsiyerto ng Kontra-GaPi sa mga bansang Austria, Belhika, Alemanya,  Netherlands, Suwisa, Canada, at Estados Unidos.

Dala ang titulong "Ambassador of Goodwill for the Culture and the Arts of the University of the Philippines for the year 2000" ay nagtanghal ang Kontra-GaPi sa Hilagang Amerika kasama na ang bansang Canada noong 2000. 

Naimbitahan na magtanghal ang Kontra-Gapi sa Førde Traditional and World Music Festival sa Noruwega noong 2013. Noon ding taong iyon ay nagkaroon ng ilang pagtatanghal ang Kontra-GaPi sa Belhika at Luxembourg simula Mayo hanggang Hulyo.

Gumawa ang Kontra-GaPi ng isang nakakapukaw na rendisyon ng temang musika ng palabas na Game of Thrones na kasama sa kampanyang pang-promosyon ng SkyCable para sa season bago ang huling season ng naturang palabas sa HBO.  

Mga sanggunian

Mga panlabas na link
Kontra-GaPi sa YouTube
Kategorya:Kultura ng Pilipinas